CELEX: 62011TN0088
Language: hu
Date: 2011-02-18 00:00:00
Title: T-88/11. sz. ügy: 2011. február 18-án benyújtott kereset — BIA Separations kontra Bizottság

2.4.2011   
            
            
               HU
            
            
               Az Európai Unió Hivatalos Lapja
            
            
               C 103/27
            
         2011. február 18-án benyújtott kereset — BIA Separations kontra Bizottság
   (T-88/11. sz. ügy)
   2011/C 103/47
   Az eljárás nyelve: angol
   
      Felek
   
   
      Felperes: BIA Separations d.o.o. (Ljubljana, Szlovénia) (képviselők: G. Berrisch ügyvéd és N. Chesaites Barrister)
   
      Alperes: Európai Bizottság
   
      Kereseti kérelmek
   
   
               —
            
            
               A Törvényszék semmisítse meg a Bizottság azon 2010. december 10-i hallgatólagos határozatát, amelyben elutasította a felperesnek az Európai Közösség és az Európai Beruházási Bank között a kockázatmegosztási pénzügyi mechanizmusra tekintettel létrejött együttműködési megállapodásról szóló bizottsági határozathoz (C[2008] 2181) és az Európai Közösség és az Európai Beruházási Bank között a kockázatmegosztási pénzügyi mechanizmusra tekintettel létrejött együttműködési megállapodás módosításáról szóló bizottsági határozattervezethez (C[2008] 8058) való hozzáférésre irányuló megerősítő kérelmét;
            
         
               —
            
            
               a Törvényszék a Bizottságot kötelezze a költségek viselésére.
            
         
      Jogalapok és fontosabb érvek
   
   A felperes a keresetének alátámasztásaként azon egyetlen jogalapra hivatkozik, hogy a Bizottság megsértette az EUMSZ 296. cikket azáltal, hogy az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (1) 8. cikkének (1) és (2) bekezdésében előírt határidőn belül nem válaszolt a felperesnek az információkhoz való hozzáférésre irányuló megerősítő kérelmére.
   
      (1)  HL 2001. L 145., 43. o.; magyar nyelvű különkiadás 1. fejezet, 3. kötet, 331. o.